Борис Младенов-Young
Те се връщат често в този свят…

chitanka.info

Те се връщат често в този свят,

в моя сън изплуват като живи

и застават в траурен парад —

бледи сенки, хора — негативи.

Зад зловещи стъклени стени

дългите редици преминават;

с поглед ням мъртвешките очи

търсят помощ, стенат, умоляват!…

Мъките на всеки мъченик

с вездесъща болка изживявам

и отново с него, миг след миг

цялата Голгота извървявам!

София, България — 1984 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.